open-index/open-wikipedia-markdown huggingface dataset:
Винов закон

**Винов закон** (наречен и **Винова апроксимација** или **Винов закон за распределбата**) — физички закон кој се користи за опишување на спектарот на топлинското зрачење (честопати наречена функција на црно тело). Овој закон првпат бил изведен од страна на Вилхелм Вин во 1896 година. Равенката успешно го опишува краткобрановиот (високофреквентен) спектар на топлинското зрачење од телата, но не успева прецизно да ги објасни експерименталните податоци за зрачење при долгите бранови должини (ниски честоти).

## Детали
Вин го извел законот од термодинамички променливи, неколку години пред Планк да ја воведе квантизацијата на зрачењето. Деталите се содржани во записот на законот:

:I(\nu, T) = \frac{2 h \nu^3}{c^2} e^{-\frac{h \nu}{kT}}&nbsp;&nbsp;&nbsp;

каде

:*I(\nu, T) е количеството на енергија на единица површина за единица време за единица просторен агол за единица честота емитирана на честота &nu;.
:*T е температурата на црното тело.
:*h е Планковата константа.
:*c е брзината на светлината.
:*k е Болцмановата константа.

Оваа равенка може да се запише и како:

: I(\lambda, T) = \frac{2 h c^2} {\lambda^5} e^{-\frac{hc}{\lambda kT}}&nbsp;&nbsp;&nbsp;

каде I(\lambda, T) е количеството на енергија на единица површина за единица време во единица просторен аголи емитирана на бранова должина λ.

Врвната вредност на оваа крива, определена со изводот на функцијата и негово решавање за вредност нула, е на бранова должина λmax и честота ν,max па:

: \lambda_{max} \cdot T\ =\ 0,288\ \mathrm{cm \cdot K}
: \nu_{max}\ =\ 5,88 \times 10^{10} \cdot T

изразена во cgs единици.

## Врската на Планковиот закон со Виновиот закон
Виновиот закон првично предложен како опис за целосниот спектар на топлинското зрачење, иако не успевал прецизно да ги опише зрачењата при долгите бранови должини (ниските честоти). Сепак, наскоро бил заменет од Планковиот закон, изведен од страна на Макс Планк. За разлика од Виновиот закон, Планковиот закон точно го опишува целиот спектар на топлинското зрачење. Планковиот закон може да се запише:

: I(\nu, T)=\frac{2 h \nu^3}{c^2} \frac{1}{e^{\frac{h \nu}{kT}}-1}&nbsp;&nbsp;&nbsp;

Виновиот закон може да се изведе од Планковиот закон доколку се претпостави дека h\nu \gg kT. Кога ова е точно, тогаш:

: \frac{1}{e^{\frac{h \nu}{kT}}-1} \approx e^{-\frac{h \nu}{kT}}&nbsp;&nbsp;&nbsp;

и на тој начин Планковиот закон приближно наликува на Виновиот закон при високи температури.

## Други закони за топлинското зрачење

Рејли-Џинсовиот закон изведен од Џон Страт може да се искористи за прецизно да се опише спектарот при долги бранови должини на топлинското зрачење, но не може да го опише спектарот на кратките бранови должини на топлинското зрачење.

## Поврзано
* Винов закон за поместувањето
* Сакума–Хаториева равенка
* Ултравиолетова катастрофа

## Наводи

Категорија:Статистичка механика
Категорија:Електромагнетно зрачење
Марко Матераци

**Марко Матераци** (, Ufficiale OMRI; роден на 19 август 1973 година) — поранешен италијански професионален фудблер, кој последната функција ја имаше како тренер во Индиската Супер Лига во  тимот на Ченајин.

На почетокот на кариерата, Матераци претежно настапуваше за различни клубови од Серија Б и Серија Ц лигата, како и во премиерлигашот Евертон. Тој помина два периода во Перуџа од (1995–98 и 1999–2001) и после тоа потпиша за Интер, во јуни 2001 година за €10 милиони евра.Со Интер тој освои речиси се, пет пати беше победник во Серија A во периодот од 2006 до 2010 година, една титула во Лигата на шампионите, под водство на Жозе Мурињо, една титула на  Фифа светското клупско првенство во фудбал, 4 титули во Копа Италија и исто толку трофеи во Супер Купот на Италија.

Матераци забележа 41 настап за фудбалската репрезентација на Италија од неговото деби во 2001 година, сè до 2008та година, играјќи на две Светски првенства и две Европски првенства. Тој беше еден од клучните играчи на Светското првенство 2006 година во Германија, на натпреварот проотив фудбалската репрезентација на Франција во финалето, каде што го постигна израмнувачкиот гол и ја одведе Италија во продолженијата, но беше дел од инцидентот, каде што беше удрен од Зинадин Зидан, после неговата провокација, кој потоа Зидан беше казнет со црвен картон. Италија победи во пенал рундата, каде што Матераци погоди уште еднаш. Тоа беше четврта светска титула за Италија.

Тој претставуваше контроверзен и провокатиен тип на играч, и важеше како многу физички и агресевиен тип на одбранбен фудбалер, како и неговите тесни обележувањa, силен и остри одземања на топките, која го доведе да добие повеќе од 60 жолти картони и 25 црвени картони во текот на својата играчка кариера. Поради својот карактер, и неговата посветеност со тешки предизвици, тој бил вклучен во неколку кавги со други играчи за време на натпреварите, со што бил споредуван со пензионираниот бранител Пасквале Бруно. Тајмс го стави Матераци како 45 на нивната листа, од 50 најжестоки фудбалери во историјата. Во текот на сезоната 2006-07, Матераци беше изгласан Серија А бранител на годината.

## Наводи

## Надворешни врски

* Official website
* Official Inter profile 
* Profile and stats from Football Database

Категорија:Италијански фудбалери
Категорија:Фудбалери на ФК Евертон
Категорија:Фудбалери на ФК Интер
Категорија:Живи луѓе
Категорија:Родени во 1973 година
Долно Оризари (Скопско)

**Долно Оризари** — населено место во Општина Шуто Оризари, Скопје. Тоа е физички споено со населбата Шуто Оризари, но сепак е водено како посебна скопска населба.

## Географија и местоположба
Населбата е сместена околу 7 км северно од средиштето на Скопје. На север лежи селото Горно Оризари, на запад е Визбегово, а на исток се гробиштата „Бутел“, и по нив, населбата Бутел 1. На југ е населбата Топанско Поле, на југоисток е Бутел 2, а на североисток е Радишани.

## Историја
Во  век, селото е дел од нахијата Кара Даг (Црна Гора) во Скопската Каза во Отоманското Царство. Според опширните османлиски дефтери за населението на Скопската Каза од 1832/33 година, селото било христијанско, со 3 христијански домаќинства. На овој попис биле забележани 10 мажи христијани, без новороденчиња. Проценувано е дека селото во тој период имало 20 жители.

Стефан Верковиќ во 1857 година, го забележал со 162 жители.

## Население
Според Пописот од 2002, населбата брои 1.550 жители, од кои:

## Општествени установи

## Наводи
Ѓомлезе

**Ѓомлезе**, **ѓомлезец**, **тури-потпечи** или **кашаник** — македонско традиционално јадење застапено низ земјата. Има статус на симбол на кулинарството во Охрид и Струга. Зборот потекнува од турскиот збор *gözleme*, што значи обланда. Традиционално ѓомлезето се подготвува само од брашно, вода и сол, во поново време му се додава и масло и се пече под вршник. Сè почесто ова традиционално јадење се нуди во рестораните како специјалитет.

Покрената е иницијатива за брендирање на овој кулинарски специјалитет во Охрид.

## Рецепт
мини|лево|Подготовка на ѓомлезе

2 кг брашно се раствораат во вода по потреба за да се добие средно густа каша. Се засолува по вкус. Тепсијата во која ќе се прави ѓомлезето се поставува на пирустија на оган за да се загрее. Штом се затопли тепсијата се попрскува со масло, се тура една мера од кашата и се покрива со затоплениот вршник. Откога ќе се испече првата кора, постапката се повторува сè додека не се потроши кашата Потребни се неколку часа за да се подготви ѓомлезето.

## Наводи

## Поврзано
*Охридска пастрмка;
*Ѓеврек;

Категорија:Култура на Охрид
Категорија:Култура на Струга
Категорија:Македонска кујна
Категорија:Турцизми
Камран Мир Хазар

**Камран Мир Хазар** (роден во ) — хазарско-норвешки поет, новинар, активист и веб-мастер. Тој има издадено неколку книги со поезија на англиски, вклучувајќи ја и антологијата „Поеми за Хазара“ (Poems for The Hazara) со 125 поети од 68 земји, „Плачот на кобилата која станува пеперутка“ (The Cry of a Mare About to Become a Butterfly) и „Тек на елен“ (Stream of Deer). Неговата нова книга со поезија, наречена „Хазаристан со хаику и жолт Мандела“ (Hazaristan with Haiku’s Body and a Yellow Mandela ) ќе излезе до крајот на 2017 година на хазарски, англиски и италијански јазик. Поемите на Камран се преведени на англиски, шпански, холандски, арапски, кинески, турски, јапонски, италијански и романски. Учествувал на неколку меѓународни поетски фестива
ли, вклучувајќи го и Меѓународниот поетски фестивал во Меделин и Меѓународниот поетски фестивал во Ротердам.

Камран Мир Хазар е член на Норвешкиот ПЕН и Норвешкиот центар на писатели.

## Наводи

## Надворешни врски
* Kamran Mir Hazar's Official Website
* Kabul Press Official Website
* Kamran Mir Hazar's Official Facebook page
* Kamran Mir Hazar's stories in Dari
* Kamran Mir Hazar's page on Guardian

Категорија:Живи луѓе
Категорија:Норвешки писатели
Емре Џан

**Емре Џан** (роден на  во ) — германски фудбалер со турско потекло, играч од средниот ред на  и на германската репрезентација.

Ја започнал кариерата во Бајерн Минхен, играјќи повеќе во вториот тим отколку во првиот, пред да биде продаден на Бајер Леверкузен во 2013 година. После само една сезона помината во Леверкузен, тој потпишал договор со Ливерпул за £9.75 милиони фунти.

Емре Џан ја претставувал германската репрезентација речиси во сите младински нивоа, почнувајќи од селекцијата под 15 години, до селекцијата под 21 година за која настапувал на Еврпското првенство за играчи под 21 година во 2015. Своето деби во сениорската репрезентација го имал во септември 2015, а бил повикан да настапува и на Европското првенство 2016.

## Технички каракреистики
Тој исто така освен во средниот ред, може да игра на позицијата централен одбранбен играч.

## Титули
### Клупски
#### Бајерн Минхен
*** [[Прва Бундеслига (фудбал)|Бундеслига]]** (1) : 2012–2013
*** [[Фудбалски куп на Германија|Куп на Германија]]** (1) : 2012–2013
*** [[Суперкуп на Германија]]** (1) : 2012

#### Јувентус
*** [[Серија А]]** (1) : 2018-2019
*** [[Суперкуп на Италија]]** (1) : 2018

### Репрезентативни
*** [[ФИФА Куп на конфедерации]]** (1) : 2017

## Наводи

## Надворешни врски

*Liverpool F.C. profile 
*
*
*
*Portrait at spox.com 
*kicker profile

Категорија:Живи луѓе
Категорија:Германски фудбалери
Категорија:Фудбалери на ФК Бајерн Минхен
Категорија:Фудбалери на ФК Баер Леверкузен
Категорија:Фудбалери на ФК Ливерпул
Категорија:Фудбалери на ФК Јувентус
Категорија:Фудбалери на ФК Борусија Дортмунд
Црква „Свети Спас“ на Нередица

**Црква „Свети Спас“ на Нередица** () – православен храм на Руската православна црква посветен на преображението Господово. Храмот се наоѓа на околу 1,5 км јужно од градот Велики Новгород во селото Спас-Нередици, на десниот брег на реката Мал Волховец.

Од 1992 година црквата се наоѓа во списокот на „Светското наследство на УНЕСКО“ како дел од комплексот „Историски споменици на Новгород и околината“. Храмот исто така се наоѓа на списокот на културното наследство на Руската Федерација под број 5310113002.

## Историјат и архитектура
Црквата била изградена во 1198 година под ктиторство на новгородскиот кнез Јарослав Владимирович како помен на двајца негови настрадани синови. Градежните работи завршиле за помалку од година дена, а веќе наредната 1199 година, црквата била фрескописана. Црквата во Втората светска војна била на самата линија на борбените дејства и претрпела значителни оштетувања, а првобитните оригинални фрески се изгубени во неповрат (останал само мал сегмент на западниот ѕид). Занимливо е дека целата внатрешност на црквата била фрескописана, а на нивна изработка работеле и до десет мајстори фрескописци во различни стилови. Фреската на црковниот ктитор, кнезот Јарослав, дополнително е додадена на јужниот ѕид во 1246 година.

Фреските од оваа црква се сметаат за најубави и најдрагоцени примероци на руското средновековно фрескосликарство. Акварелните копии на фреските кои ги направил сликарот Николај Мартинов (1842 – 1913) биле изложени на Светската изложба во Париз во 1867 година каде биле наградени со бронзен медал. Првата голема реставрација на фреските била извршена во текот на 1903 и 1904 година, а во работата учествувал и во тоа време еден од најголемите руски сликари Николај Рерих.

Нередичката црква е изградена во четириаголна форма со четири основни столба, една купола и 3 апсиди на источната страна. Ваквиот вид на црковна архитектура бил типичен за подрачјето на Новгород во текот на XII век.

Благодарени на археолошките истражување извршени во внатрешноста на црквата во текот на 2001 година откриени се фрагменти од оригинално житие од 1199 година, а пронајдена е и гробницата на кнезот Афанасиј Данилович кој е тука погребан во 1322 година.

Целосната архитектонска реставрација на храмот е завршена во текот на 2004 година. Денес овој храм главно служи како музејски објект.

 
Податотека:Nereditsa Church-2016.jpg|Црквата „Свети Спас“ на Нередица
Податотека:Spas na Neredize graffiti.JPG|Средновековни фрески
Податотека:Nereditsa.jpg|Внатрешноста на храмот пред уништувањето


## Поврзано
* Руска православна црква
* Новгородска Област
* Историски споменици на Новгород и околината

## Наводи

## Надворешни врски

* Официјално мрежно место на црквата 
* Галерија фрески од Нередичката црква 
* Црквата Спас на Нередица на мрежното место sobory.ru
* Т. С. Щербатова-Шевякова Нередица. Монументальные росписи церкви Спаса на Нередице. М.:"Галарт", 2004.-254 с, ил. ISBN 5-269-01023-2

Категорија:Руски православни катедрали
Категорија:Руски православни цркви
Категорија:Објекти на културното наследство на Русија
Категорија:Светско наследство во Русија
Категорија:Новгородска Област
Категорија:Велики Новгород
Камил Косовски

**Камил Косовски** (полски: *Kamil Kosowski*), роден на  година во Островец Свиетокжишки) —  полски поранешен фудбалер кој настапувал како играч од средниот ред..

## Клупска кариера

Тој ја започнал кариерата во неговото родно место во локалниот тим Островец Свиетокжишки.

### Висла Краков и позајмици
Косовски станал познат во Полска после неговите настапи за Висла Краков во Купот на Уефа во сезоната.

Истата година тој се преселил во бундеслигашот Кајзерслаутерн како позејмен играч од Висла Краков, каде што поминал две години, а во 2005 година тој бил испратен на уште една позајмица во премиерлигашот Саутемптон, и бил за првпат повикан во полската репрезентација. Тој бил само еднаш стрелец за Саутхемтон во Премиерлигата против Хул Сити, а натпреварот завршил со нерешен резултат 1-1.

Во сезоната 2006-2007 година, тој заминал во калчолигата во Италија, исто така како позејмен играч од Висла Краков, во тимот на Киево од Верона. По завршувањето на сезоната тој се вратил во тимот на Висла каде што одигра одлично во првиот дел од сезоната, со најмногу асистенции во лигата и постигнати 9 голови на 13 натпревари. Како и да е на 14 јануари 2008 година, Висла Краков и Косовски не ја продолжија соработката, бидејќи не се договорија за нов договор.

### Кадис
На 25 јануари Косовски потпиша две и пол годишен договор со шпанскиот Кадис, во втората шпанска лига. Таа сезонна Кадис заврши на 20 тото место во Шпанската Сегунда (2007–08) и клубот се пресели во Сегунда Б дивизијата.

### Апоел Никозија

На 7 Јули 2008 година,тој направи трансер во кипарскиот Апоел од Никозија и потпиша двегодишен договор. Во неговиот прв настап за Апоел, Косовски го постигна својот прв гол во победата против Анартозис во кипарското првенство. Во својата прва сезона за Апоел тој му помогна на клубот да ја освои кипаркста супер лига во сезоната 2008–09. покажувајќи ја својата класа како разноврстен играч. Нардената сезоната тој го освои кипарскиот куп со Апоел и настапи 5 пати во Лигата на шампионите.

### Апполон Лимасол
на 31 Мај 2010 година, тој потпиша двогодишен договор со Аполон Лимасол, на крајот од првата сезона, неговиот договор беше раскинат.

### ГКС Белчатов
Во Јули 2011 година, тој потпиша едногодишен договор со ГКС Белчатов.

## Репрезентативна кариера
Косовски настапи 52 пати за фудбалската репрезентација на Полска и постигна 5 гола..

Тој беше дел од полската фудбалска репрезентација на Светското првенство во Германија 2006 година, но одигра само 15 миниту на натпреварот против Еквадор.

### International goals

## Наводи

## Надворешни врски
* 
* 

Категорија:Полски фудбалери
Категорија:Фудбалери на ФК Висла Краков
Категорија:Фудбалери на ФК Саутхемптон
Категорија:Фудбалери на ФК Кјево Верона
Категорија:Живи луѓе
Срам (филм од 1968)

**Срам** (шведски: *Skammen*) - шведски филм од 1968 година, во режија на Ингмар Бергман, кој е автор и на сценариото. Главните улоги ги играат: Лив Улман, Макс фон Сидов, Сиге Фирст и Гунар Бјернстранд. Во 1969 година, филмот бил номиниран за наградата „Златен глобус“ во категоријата за најдобар странски филм, а вкупно освоил девет филмски награди.
. ]]
## Содржина
Ева (ја игра Улман) и Јан Розенберг (го игра фон Сидов) се музичари кои живеат повлечен живот на еден остров, додека околу нив се заострува воената атмосфера. Тој е чувствителен и нестабилен, а таа посакува да има деца. Кога започнува војната, нивната куќа е зафатена од воените дејствија и тие безуспешно се обидуваат да го напуштат островот. Подоцна, кога владината армија ја враќа контролата врз островот, тие се уапсени како соработници со непријателот. Сепак, градоначалникот Јакоби (го игра Бјернстранд) ги ослободува, но набргу тој започнува често да ја посетува нивната куќа. При една посета, Јакоби им остава голем износ пари. Истовремено, тој води љубов со Ева, а Јан го открива нејзиното неверство. Тогаш, во нивната куќа доаѓаат герилците. Иако Јакоби може да си го спаси животот ако им даде пари, Јан ги крие парите, а потоа го убива Јакоби. Истовремено, герилците ја палат нивната куќа. Подоцна, на имотот доаѓа дезертиран млад војник кој бара да му помогнат, но Јан го убива. Најпосле, Јан и Ева се качуваат на чамец, со намера да избегаат од островот, но чамецот бесцелно плови по морето.

## Наводи

Категорија:Шведски филмови
Категорија:Филмови на шведски јазик
Категорија:Филмови од 1968 година
Категорија:Филмови на Ингмар Бергман
Категорија:Филмови со Лив Улман
Категорија:Филмови со Макс фон Сидов
Категорија:Филмови со Гунар Бјернстранд
Категорија:Црно-бели филмови
Севастополски раскази

**Севастополски раскази** () – три кратки раскази од рускиот писател Лав Толстој, издадени во 1855 година. Во овие раскази Толстој ги забележал своите искуство од опсадата на Севастопол (1854-1855). Името доаѓа од Севастопол, град на Крим. Овие кратки раскази ја чинат основата за многу епизоди од Толстоевото ремек-дело „Војна и мир“. Книгата на македонски првпат е издадена во 1947 година од Државното книгоиздателство на Македонија.

## Раскази
### Севастопол во декември
Во „Севастопол во декември, Толстој користи раскажување во второ лице (со заменката „вие“) во воведот за животот во Севастопол. Деталниот вовед веројатно е заснован на Толстоевото искуство од неговото пристигнување во Севастопол во ноември 1854 година. Раскажувачот го води читателов (вас) низ привремената болница. Во неа се сместени многу ранети војници со ампутирани делови од телото, некои сместени на полски кревети, но најчесто легнати на подот. Таму читателот води разговори со ранетите, ги прашува за нивните страдања и маки во војната. Потоа ќе го посети местото каде офицерите и војниците јадат и слушаат фантастични приказни за четвртиот бастион, поради што е неопходно да се посети истиот. Толстој го води читателот во четвртиот бастион каде што седи и разговара со тогашниот командант на бастионот неколку метри од непријателските позиции. Убедени во моќта на градот, војниците чувствуваат љубов кон својата земја, ја осознаваат својата непоколеблива волја за борба и го принудуваат читателот да се врати во градот. Толстој го користи расказот „Севастопол во декември“ да го поттикне читателот да ги прочита расказите „Севастопол во мај“ и „Севастопол во август 1855 година“.

### Севастопол во мај
Во „Севастопол во мај“, Толстој ја истражува бесмисленоста и суетата на војната. Расказот истражува многу аспекти на психологијата на војната, хероизмот и привидното присуство на хуманизмот во склучениот мир (привидно затоа што државите постојано водат војни една против друга покрај многубројните договори за мир во минатото). Толстој заклучува дека единствен херој на неговата приказна е вистината.

### Севастопол во август
мини|десно|upright|Толстој за време на Кримската војна (1854)
„Севастопол во август“ го слика крајот на опсадата на Севастопол и можниот пораз и отцепување на руските сили. Расказот ги следи Михаил и Владимир Козелцов, браќа кои се борат и загинуваат на руската страна на конфликтот.

## Наводи

## Надворешни врски
* English translation at Project Gutenberg (1988 translation by Isabel F. Hapgood)

Категорија:Дела на Лав Толстој
Категорија:Книги од 1855 година
Категорија:Кримска војна
Жоао Мутињо

**Жоао Филипе Ириа Сантос Мутињо** (; роден на 8 септември 1986 година, во Портимао) — португалски фудбалер, играч од средниот ред на Брага и поранешен репрезентативец на Португалија. Главно игра на позицијата централен играч од средината на теренот, но исто така знае да ја покрие и дефанзивната позиција во средниот ред.

Тој ја започна професионалната кариера во Спортинг, но во 2010 година се пресели во соперникот Порто и освои 12 титули во двата клуба заедно. Три години подоцна тој се преселил во Монако во трансфер вреден €25 милиони евра, а од таму во Вулверхемтпон за кои одиграл пет сезони во англиската Премиер лига. Во 2023 година, се вратил во татковината потпишувајќи за Брага.

Мутињо ја претставувал репрезентацијата на Португалија на четири европски првенства (2008, 2012, 2016 и 2020) и две светски првенства во 2014 и 2018. Во 2016 година, тој ја освоил европската титула со репрезентацијата на Португалија на Евро 2016 во Франција.

## Титули

### Клупски
#### Спортинг Лисабон
***[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** : 2
: 2006-2007, 2007-2008

*** [[Суперкуп на Португалија]]** : 2
: 2007, 2008

#### Порто
*** [[Примеира лига]]** : 3 
: 2010–2011, 2011–2012, 2012–2013

***[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** : 1
: 2010-2011

*** [[Суперкуп на Португалија]]** : 3
: 2010, 2011, 2012

* ** [[УЕФА Лига Европа]]** : **1** 
: 2010-2011

#### Монако
*** [[Лига 1 (Франција)|Лига 1]]** : 1 
: 2016-2017

#### Брага
*** [[Лига куп на Португалија]]** : 1 
: 2023-2024

### Репрезентативни
#### Португалија
*** [[Европско првенство во фудбал|Европско првенство]]** : 1 
: Франција 2016
***[[УЕФА Лига на нации]]** : 1 
: 2018-2019
*Европско првенство за играчи под 17 години: 1
: 2003

### Поединечни
*Фудбалер на годината на Порто : 2012-2013
*Фудбалер на годината на Вулверхемптон Вондерерс : 2018-2019

## Надворешни врски

*Жоао Мутињо на soccerway
*Жоао Мутињо на transfermarkt
*Жоао Мутињо на espn
*Жоао Мутињо на whoscored

Категорија:Португалски фудбалери
Категорија:Фудбалери на ФК Монако
Категорија:Фудбалери на ФК Порто
Категорија:Фудбалери на ФК Вулверхемптон Вондерерс
Категорија:Фудбалери на ФК Брага
Категорија:Родени во 1986 година
Жемерсон

**Жемерсон де Хесус Насименто** (роден на 24 август 1992 година), познат како **Жемерсон**, е бразилски професионален фудбалер кој настапува како одбранбен играч во француската Лига 1 за Монако.

## Клупска кариера
Роден во Жеремоабо, Бахиа, Жемерсон одигра само како аматер до 2009 година, потпишувајќи подоцна за Депортива. Тој се приклучи на Атлетико Минеиро следната година, откако не успеа на пробата во Палмеирас, Сантос и ФК Васко де Гама.

### Атлетико Миниеро
Жемерсон го оствари своето деби во 2012 година, додека беше на позајмица во Демократа, и настапи на 12 натпревари. Тој потоа се врати на *Гало* во август, и дефинитивно беше унапреден во сениорскиот тим во декември.

Жемерсон го имаше своето деби – Првенството на Бразил, *Campeonato Brasileiro Série A *– на 7 јули 2013 година, започнувајќи го натпреварот со направен пенал и добиен жолт картон. Но неговиот тим сепак победи со 3 : 2 на домашен терен против Крициума. Со враќањето на Леонардо да Силва и Ревер, тој се појави само на пет натпревари во текот на првенството.

Во 2014 година, Жемерсон профитира од сериозната повреда на глуждот на неговиот соиграч Ревер, и поради тоа беше стартер за поголемиот дел од натпреварите во 2014 година во Бразилската Серија А.

### Монако
На 31 јануари 2016 година, Жемерсон потпиша петгодишен договор со Монако, клубот од Лига 1.

## Репрезентативна кариера
Жемерсон го оствари својот прв меѓународен повик за фудбалската репрезентација на Бразил во квалификации за Светското првенство 2018 на (CONMEBOL) за натпреварот против Перу на 17 ноември 2015 година.

## Наводи

## Надворешни врски
*Atlético Mineiro profile 
*

Категорија:Бразилски фудбалери
Категорија:Фудбалери на ФК Монако
Категорија:Родени во 1992 година
Џибрил Сидибе (француски фудбалер)

**Џибрил Сидибе** (роден на 29 јули 1992 во Троа) — француски фудбалер,  на Тулуза.

## Клупска кариера

### Рана кариера
Џибрил Сидибе игра на позицијата лев или десен одбранбен играч, но исто така може да биде користен и во средниот ред. Тој ја започна својата кариера во родниот град во тимот на Троа во 2000 година на 8 годишна возраст. Сидибе го имаше своето деби во за тимот на Троа во текот на шамионатот во сезоната 2009–10 каде што клубот настапуваше во третата француска дивизија. Тој го направи своето професионално деби на 17 септември 2010 година на натпреварот против Гренобл.

### Лил
Откако ѝ помогна на Троа да се врати во Лига 1, Сидибе како 19 годишно момче потпиша за Лил во јули 2012 година, како замена за  Матие Дебуши.  Сидибе го имаше своето деби за Лил, на 25 август 2012 година против Ница, и тоа беше прв негов настап како стартер во Лига 1 и тој тоа го означи со постигнувајќи на гол во 59 та минута со изедначување на 2-2. Во Лил во сезоната 2012–13 на мечот број 5 против Бате Борисов во Минск на 20 ноември, Сидибе му помогна на Лил да издвојува победа, после поразот од првиот меч во Франција со резултат 3-1. Сидибе беше исклучен во второто полувреме, но Лил го одржа водството и победи со 2-0 победа, и со тоа обезбеди доволно бодови за следната фаза групата од Лигата на Шампионите 2012-13 година.

Сидибе постигна гол за израмнување, за Лил против Париз Сен Жермен во купот на Франција 2016 година, но сепак ПСЖ го доби натпреварот со 2-1.

### Монако

#### 2016-2017 сезона
На 8 јули 2016 година, Сидибе се придружи на Монако со пет годишен договор. На 22 ноември, Сидибе го постигна првиот гол преку асистенција на Бенџамин за првиот гол на Монако во 48 минута и му овозможи на Томас Лемар во 53-та минута да постигне гол за Монако и да го поразат Тотенхем со 2-1 дома во сезоната 2016-17 во групната фаза од Лигата на шампионите во групата Е во натпревар од 5 коло и да го обезбеди Монако дека ќе заврши на врвот на групата Е .

## Репрезентативна кариера
Сидибе не беше дел од фудбалската репрезентација на Франција на УЕФА Евро 2016.

На 25 август 2016 година, Сидибе првпат беше повикан во селекцијата на Франција за пријателскиот натпревар против Италија и за квалификациите за светското првенство во 2018 година против Белорусија. Своето деби го направи на 1 септември на стадионот на фудбалскиот клуб Бари Св Никола одигрувајќи го целиот меч во победата со 3–1 .

## Наводи

## Надворешни врски
* 
* 

Категорија:Француски фудбалери
Категорија:Фудбалери на ФК Монако
Категорија:Фудбалери на ФК Лил
Категорија:Фудбалери на ФК Евертон
Категорија:Фудбалери на ФК АЕК Атина
Категорија:Фудбалери на ФК Тулуза
Категорија:Витези на Легијата на честа
Категорија:Живи луѓе
Категорија:Родени во 1992 година
Соборна црква „Света Софија“ - Велики Новгород

мини|250px|Слика на црквата од 1900 година
**Соборна црква „Света Софија“** ( – соборна црква во новгородскиот кремљ во Велики Новгород. Таа е соборна црква на новгородскиот архиепископ односно седиште на Новгородската епархија при Руската православна црква.

Од 1992 година црквата се наоѓа во списокот на „Светското наследство на УНЕСКО“ како дел од комплексот „Историски споменици на Новгород и околината“. Храмот исто така се наоѓа на списокот на културното наследство на Руската Федерација под број 5310033042.

## Архитектура и историја
Црквата е висока 38 м, изградена е од камен и има пет куполи. Ја изградил меѓу 1045 и 1050 година, новгородскиот кнез Владимир Јарославич на место на поранешна црква која во X век ја изградил Јоаким Корсунијан. Со исклучок на црквите во Шоана и Архиз, претставува најстара црква во Русија која и денес е во употреба.

Од XII до XV век била духовно и културно средиште на Новгородската Република, а во текот на Втората светска војна тешко настрадала. Во советско време била музеј, а во 1991 година ѝ била вратена на Руската православна црква. Како дел од стариот град на Велики Новгород, во 1992 година влегла во Светското културно наследство на УНЕСКО.

На западниот влез во црквата се наоѓа познатата Магдебуршка врата.

## Гробови
Во црквата „Света Софија“ се наоѓаат гробовите на Ана од Новгород, Владимир Јарославич, Лука Шиѓата и Јован Новгородски.

## Литература
* 
*  Willibald Sauerländer: *Die Bronzetür von Nowgorod*. R. Piper & Co, Minhen 1963

## Надворешни врски

Категорија:Светско наследство во Русија
Категорија:Објекти на културното наследство на Русија
Категорија:Руски православни цркви
Категорија:Новгородска Област
Категорија:Велики Новгород
Категорија:Соборни храмови
Прва македонска кошаркарска лига 2016/17 - Разигрување

**Првата македонска кошаркарска лига 2016/17 - Разигрување** била конечната фаза на Првата македонска кошаркарска лига 2016/17. Разигрувањата започнале на 5 мај, а завршиле на 24 мај 2017 година. Четири екипи играле во разигрувањето преку пласманот од Супер лигата. Разигрувањето го освоил МЗТ Аеродром и така станал првак на сезоната.

## Костур
}}

|-
| height="2" |
| rowspan="2" style="border-width:2px 0 0 0; border-style:solid;border-color:black;"|&nbsp;
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |

|-
| height="14" |&nbsp;
| style="text-align:center;background-color:#f2f2f2;border:1px solid #aaa;"| }
| style="border:1px solid #aaa;background-color:#f9f9f9;" | &nbsp;}
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="border-width:2px 0 0 0; border-style:solid;border-color:black;"|&nbsp;
|}

## Полуфинале
### (1) МЗТ Аеродром против (4) Куманово 2009

### (2) Работнички против (3) Карпош Соколи 2000

Ова било прва серија во разигрувањата помеѓу овие две екипи.

## Финале
###### (1) МЗТ Аеродром против (3) Карпош Соколи 2000

Ова било прва серија во разигрувањата помеѓу овие две екипи.

## Наводи

## Надворешни врски
* Македонска Кошаркарска Федерација 

2016/2017
Категорија:Спортот во Македонија во 2017 година
Список на екипи и велосипедисти на Џиро д’Италија 2017

Џиро д’Италија 2017 било 100. издание на трката, една од големите трки во велосипедизмот. Трката се одржала од 5 мај до 28 мај 2017 година, започнувајќи во Алгеро на островот Сардинија, а завршила во Милано.

Сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи.

## Екипи

Бидејќи Џиро д’Италија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи.

;Екипи во Светската турнеја на UCI

*  *([[#AST|возачи]])*
*  *([[#ALM|возачи]])*
*  *([[#TBM|возачи]])*
*  *([[#BMC|возачи]])*
*  *([[#BOH|возачи]])*
*  *([[#CDT|возачи]])*
*  *([[#DDD|возачи]])*
*  *([[#FDJ|возачи]])*
*  *([[#KAT|возачи]])*
*  *([[#TLJ|возачи]])*
*  *([[#LTS|возачи]])*
*  *([[#MOV|возачи]])*
*  *([[#ORS|возачи]])*
*  *([[#SKY|возачи]])*
*  *([[#SUN|возачи]])*
*  *([[#TFS|возачи]])*
*  *([[#UAD|возачи]])*

;Професионални континентални екипи

*  *([[#BRD|возачи]])*
*  *([[#CCC|возачи]])*
*  *([[#GAZ|возачи]])*
*  *([[#WIL|возачи]])*

## Велосипедисти

### По екипа

### По националност

Вкупно 195 возачи настапиле на Џиро д’Италија 2017 од 32 различни држави.

## Наводи

## Надворешни врски
* 

Категорија:Џиро д’Италија 2017
Крст на Свети Петар

**Крст на Свети Петар** — превртен латински крст кој традиционално се користи како христијански симбол, но во последно време исто така се користи и како антихристијански симбол.

## Христијанска традиција

Потеклото на симболот доаѓа од католичката традиција според која Свети Петар бил распнат на крст со главата надолу, како што напишал Ориген во Александрија. Традицијатата за првпат се појавила во „*Мачеништвото на Петар*“, фрагментиран текст кој бил напишан најдоцна до 200 година. Апокрифот кажува дека Свети Петар бил распнат на крст поставен наопаку, бидејќи никој не заслужувал да умре на истиот начин како што умрел Исус Христос. Според друга легенда, Свети Петар пробал да побегне од Рим, а по патот го сретнал самиот Исус Христос, на кој го прашал: „*Каде ќе одиш, Господару?*“, а на тоа Исус му одговорил: „*Одам во Рим за повторно да ме распнат*“. На тоа самиот Петар се предомислил и веднаш се вратил во Рим прифакајќи да стане маченик.

## Антихристијанска традиција

Превртениот крст станал популарен и во антирелигиозни групи, појавувајќи се во неколку филмови. Освен тоа овој крст бил прифатен како симбол и на дел од панкерските, рокерските и металските музички групи како и во сатанските секти.

## Наводи

## Надворешни врски
*Saint Peter - *[[Catholic Encyclopedia]]*
*Photo of Lutheran Church of Veitsiluoto in Kemi, Finland, with Cross of Peter (text in Finnish)

Петар
Категорија:Апостол Петар
Категорија:Христијански поими
Српски крст

**Српски крст** — српски национален симбол, дел од грбот на Србија, знамето на Србија и знамето на Српската православна црква . Се смета дека овој вид на крст своите корени ги има во тетраграмскиот крст од грбот на византиската династија на Палеолозите. Разликата е во тоа што во српската традиција вообичаено се употребува бел крст на црвена подлога.  

Според српската традиција, овој симбол се поврзува со Свети Сава, првиот српски архиепископ, на кој се препишува и популарната изрека: „*Само слогата ги спасува Србите*“, чија кратенка од почетните букви ги означува четирите „С“ букви.

## Наводи

Крст
Категорија:Христијански крстови
Чапати

**Чапати** или **ротис** — бесквасен, свежо печен тенок леб што се користи во Јужна Азија. Зборот „чапати“ потекнува од јазикот хинду, со значење „да се исплеска“. Овој леб е особено популарен во ајурведската кујна.

## Подготовка
Традиционалниот начин на подготовка на лебот чапати се состои во обликување на тестото така што тоа се плеска меѓу влажните дланки. Притоа, со секое плескање се ротира тркалезното тесто направено од „атта“ (индиско пченично брашно), а потоа се пече на отворен оган, и тоа најпрвин на топла плоча, а потоа директно на пламенот. Чапати се прави од пченично или друг вид брашно, како: јачмен, ориз, наут, овес, леќа, пченка итн. Чапати не содржи квасец и се прави само од природни состојки. 

## Чапати во ајурведската медицина
Лебот чапати се цени во ајурведската медицина, која го препорачува како одличен за трите „доши“. Притоа, се смета дека овој леб треба да го јадат луѓето кои заздравуваат од некоја болест, старите и изнемоштени лица и луѓето кои сакаат да го прочистат организмот.

## Наводи

Категорија:Леб
Инфекција на мочните патишта

**Инфекција на мочните патишта** — заболување на урогениталниот тракт, најчесто предизвикана од некоја бактерија.

## Причини за појава
Оваа инфекција е прилично честа мачнина, која се јавува кога микроорганизмите што живеат во урогениталниот тракт во цревата ќе навлезат во мочниот меур. Речиси 90% од инфекции на мочните патишта се предизвикани од бактеријата ешерихија коли која вообичаено се наоѓа во цревата. Почесто се јавуваат кај жените кои имаат многу пократка мочна цевка, така што бактериите полесно навлегуваат во мочниот меур. Притоа, овие инфекции најчесто се јавуваат кај девојките кои штотуку започнале со сексуални односи, како и кај жените во менопауза. За зголемување на ризикот од појава на овие инфекции придонесуваат неколку фактори, како: лошите хигиенски навики и прекумерната хигиена (примена на агресивни сапуни и гелови за туширање кои ги уништуваат добрите бактерии), капењето во када или во базен, одложување на мокрењето (уринарна ретенција), сексуално преносливите болести (гонореја, кламидија итн.), зголемената простата кај мажите, ослабен имунитет итн.

## Симптоми
Симптоми на инфекција на мочните патишта се:
* притисок во мочниот меур
* печење при мокрењето
* заматена урина и крв во урината
* треска
* болка во долниот дел на стомакот.

## Терапија

Основата на третманот се антибиотиците. Феназопиридин повремено се пропишува во текот на првите неколку дена заедно со антибиотиците што го ублажува чувството на печење и итност кое се јавува при инфекциите на мочниот меур. Сепак, не се препорачува негова рутинска примена заради зголемениот ризик од метхемоглобинемија (зголемена концентрација на метхемоглобин во крвта). Парацетамолот се користи при појава на треска. Не постојат цврсти докази за ефикасност на продукти со брусница во третманот на моментални инфекции.

## Наводи

Мочни патишта
Категорија:Заразни болести
Категорија:Болести на мочниот систем
Референдум во Општина Богданци (2017)

**Референдум во Општина Богданци (2017)** — референдум на територијата на Општина Богданци кој се одржал на 11 јуни 2017 година. Референдумот бил распишан со одлука на Советот на Општина Богданци.

Жителите на Општина Богданци се изјаснувале по две референдумски прашања: дали се за или против да се стопира изградбата на рудникот Казандол и дали се за или против отворање рудници и рударски комплекси за металични минерални суровини во општината.

Цензусот за излезност од 50% бил надминат, со што референдумот бил успешен.

## Поврзано
* Општина Богданци

## Наводи

Категорија:Референдуми на локално ниво во Македонија
Категорија:Општина Богданци
Дончо Лазаров

**Дончо Лазаров - Сојтеријата** ( во   —  во ) — македонски револуционер, тиквешки војвода и член на Македонската револуционерна организација.

## Животопис
мини|Тиквешката чета на Дончо Лазаров (седнат е во средина), 1907 година|лево
Потекнувал од револуционерно семејство, во нивната куќа често пати престојувале старите тиквешки ајдуци и револуционери. Во редовите на македонската револуционерна организација бил примен со неполни дваесет години. Завршил педагошко училиште во Скопје. Бил назначен за учител во Тиквешко. Пред Тиквешкото востание се ангажирал околу подготовките на Организацијата и придонел во организирањето на илегална работилница во училиштето во Ваташа за изработка на облека за четниците. Учествувал и во нападот на чифликот на Азис ага, покрај селото Моклиште во 1903 година.
мини|Дончо Лазаров - Сојтеријата
Во 1904 година ја напуштил учителската работа во Ресава, Кавадерчко и се вклучил во четата на војвода Добри Даскалов. Неговиот буен темперамент често бил причина за честите судири што ги имал со месните Турци во селото Ваташа, па поради тоа бил честопати апсен и затворан. На крајот од 1905 година бил назначен за реонски војвода во Тиквешијата. Со негова помош четата на војводата Добри Даскалов во текот на јули 1905 година успеала да се извлече од обрачот на турската војска кај селото Ресава. Неговата желба да стане тиквешки околиски војвода честопати го конфронтирала со околискиот војвода и со месното раководство на револуционерната организација, затоа во зимата 1907 година била донесена одлука тој да замине извесен период во Бугарија. Таму останал до Младотурската револуција во 1908. На 1 јули 1907 година со чета тргнал за Македонија од Ќустендилскиот пункт во ВМРО. Неколкупати бил апсен и затворан од турската власт. По Младотурската револуција и формирањето на НФП (Народна федеративна партија), Дончо Лазаров бил еден од нејзините први членови, а извесен период е и раководител на Народната федеративна партија во Кавадерчко. По разочарувањето на Младотурската револуција повторно станал четник кај војводата Лазар Фертикот. Во јуни 1913 година бил меѓу организаторите и раководителите на Тиквешкото востание против српската власт. По задушувањето на востанието поголемиот дел од четниците се повлекуваат од Тиквешијата. На овој терен останал само Дончо Лазаров со својата чета.

По Првата светска војна се преселил во Петрич и работел во постојаната окружна комисија. Во 1921 година бил избран за градоначалник на Петрич. Во октомври 1928 година бил избран за член во една комисија за помирување на спротивставените страни во ВМРО, формирана од Илинденската организација. Во 1930 година бил избран за претседател на македонското друштво „Христо Матов“ во градот. Починал во 1950 година во Петрич, Бугарија.

## Наводи

Категорија:Македонски револуционери
Категорија:Македонски војводи
Категорија:Македонски преселници во Петрич
Категорија:Борци против грчката вооружена пропаганда во Македонија
Категорија:Матуранти од Скопското педагошко училиште
Категорија:Учесници во Илинденското востание
Фондација Карнеги за меѓународен мир

**Фондација Карнеги за меѓународен мир** (CEIP) е меѓународен аналитички центар со центри во Вашингтон, Москва, Бејрут, Пекинг, Брисел, и Њу Делхи. Организацијата себе се промовира како посветена на подобрување на соработката меѓу нациите преку активно меѓународно учество на САД. Основана е во 1910 година од страна на Ендрју Карнеги. Дејствувањето на оваа организација не се поврзува со ниедна политичка партија.

## Балканските војни според Карнегиевата фондација

Нестабилноста на Балканскиот Полуостров кулминирало со Првата балканска војна во 1912 година. Мировните движења, кои со години ги симпатизирале борбите на балканските Словени за ослободување од османлиското владеење, сметале дека треба да се прекинат непријателстата и споровите да се решат по мирен пат во согласност со меѓународното право. Меѓутоа, во Втората балканска војна, кога веќе Османлиска Турција не била главна страна во непријателствата, доаѓале извештаи за крајно дивјаштво во борбите што ја обележувале и Првата и за многубројните злосторства над цивилното население кои биле главна одлика во Втората балканска војна, односно на територијата на Македонија. Тоа била причина за решението на Карнегиевата фондација, донесена веднаш по избувнувањето на Втората балканска војна, да состави престижно маѓународна комисија и да ја задолжи со задача да ги востанови фактите и да му даде на западното мислењен јасна и сигурна слика за она што  се случува во погодениот регион. Карнегиевата комисија се состоелаод 8 членови, по еден од САД, Германија, Австроунгарија и Русија и по двајца од Франција и Велика Британија, и тоа:

# Д-р Јозеф Редлих, професор по јавно право на Универзитетот во Виена; 
# Валтер Шекинг, професоор по право на Универзитетот во Марбург; 
# професор Павел Милјуков, член на руската Дума; 
# Д-р Семијуел Т. Датон, професор во Учителскиот колеџ на Универзитетот Колумбија; 
# Френсис В. Хирст, уредник на Економист; 
# Д-р Х. Н. Брејлсфорд, новинар; 
# Барон д'Естунел де Констан, сенатор и 
# Г. Жистен Годар, правник и член на Собранието на Франција.

Претседател на комисијата бил де Констан кој ја претставувал Франција на двете хашки деловни конференции во 1899 и 1907 година и бил добитник на Нобеловата награда за мир во 1909 година.

## Наводи
Михаил Шкартов

**Михаил Шкартов** (познат и како **Мишо Шкартов**;  во  —  во ) — македонски револуционер, велешки војвода и член на Македонската револуционерна организација.

## Животопис

Михаил Шкартов е роден во Кавадарци во 1884 година. Завршил VI клас гимназија во Солун. Учителствувал во селото Долно Порој, Демирхисарско и во Кавадарци. Во периодот кога учителствувал во Кавадарци бил избран за член на околинскиот револуционерен комитет на ТМОРО во 1904 година. Истата година станал нелегален и дејствувал како четник под раководство на војводата Добри Даскалов, а подоцна и во четата на Јане Сандански. Учествувал во поход кон Цариград 1908 година предводен од Јане Сандански како поддршка на Младотурската револуција.

По 1910 година повторно дејствувал како војвода во Велешко. Бил еден од главните организатори на Тиквешкото востание во 1913 година. По Првата светска војна во 1920 година бил избран за раководител на Солунскиот револуционерен округ, и бил избран за окружен војвода. Во 1924 година бил назначен за тиквешки околински војвода. Бил еден од делегатите на Шестиот конгрес на Организацијата во 1925 година. По поделбата во Организацијата во 1928 година со својата чета застанал на протогеровистичката ВМРО. Во 1930 година се зачленил во ВМРО (обединета) и бил избран за член на Централниот комитет. Во 1931 година, по наредба на Ванчо Михајлов и ветување дека ќе биде поштеден неговиот живот, се повлекол од револуционерна дејност.

Починал во Софија, Бугарија.

## Наводи

## Надворешни врски

Категорија:Македонски револуционери
Категорија:Македонски војводи
Категорија:Дејци на Привременото претставништво на поранешната Внатрешна организација
Триод

**Триод** или **трипеснец**(, од τρεις - три + ωδή - песна) — зборник од канони, кои се состојат од три пеења. Постојат стари ракописи на црковнословенски јазик. Првиот печатен триод е издаден во Венеција.

Триодoт ги покрива подвижните празници на годината, празниците чии датуми не се фиксни, туку зависат од деновите на празнувањето на Велигден - од подготвителната недела за великите пости до втората недела по Педесетница (Духовден).

## Посен и цветен триод
Во богослужбата има *посен триод* и *цветен триод*.

### Посен триод
Посен триод (Τριῴδιον κατανυκτικόν) - содржи служби на подготвителните и великопосната недела, од првата недела - почнувајќи со неделата на митарот и фарисејот, до Велигден. Повеќето автори на молитвени текстови (канони, стихири, антифони и др.) се од 8 и 9 век – Андреј Критски, Козма Мајумски, Јован Дамаскин, император Лав VI, и др.

### Цветен триод
Цветен триод (пентикостар, петдесетодневник) – ги вклучува службите за Велигден (започнува со Лазарова сабота) и недела по Воскресението Христово до втората недела по Педесетница.

## Познати триоди
Познати македонски триоди се:
*Битолски триод
*Орбелски триод
*Шафариков триод
*Загрепски триод

## Наводи

Категорија:Православие
Категорија:Богослужбени книги
Категорија:Средновековна македонска книжевност
Категорија:Грцизми